MindApps.dk opstod i 2014 som svar på et behov fra Børn og Unge Psykiatrien i Odense, hvor patienter og klinikere efterspurgte hjælp til at håndtere sundhedsapps. Udfordringen lå i, at hverken patient eller kliniker følte sig klædt på til at vurdere, om en app var fagligt relevant og efterlevede gældende lovgivning. Der blev derfor kaldt på hjælp til at navigere i app markedet og til at vurdere, om en konkret app kan være et relevant værktøj til støtte og behandling.